अध्यात्मिकता से मन को शांति मिलती है: स्वामी सजनानंद
दिव्यज्योति जागृति संस्थान की ओर से शेखूपुर आश्रम में सत्संग का आयोजन किया गया। शिष्य स्वामी सजना नंद ने कहा कि जीवन में अध्यात्म का बहुत महत्व है। उस वातावरण में जहां सच्चाई का स्थान अवैधता, अखंडता और अराजकता ने लिया हो, ईमानदारी को धोखेबाजों के साथ निर्वाह करना पड़ रहा हो, तो ऐसे में दृढ़ इच्छा शक्ति की जरूरत होती है। यह तभी होता है जब हम अपने जीवन में अध्यात्म को आत्मसात कर लेते हैं। जैसे हम विपरीत परिस्थितियों का सामना करते है, अध्यात्मिकता हमारी नकारात्मकता को दूर करने में हमारी मदद करती है। इससे हमारे अशांत मन को शांति मिलती है और हम ईश्वर से जुड़ते है। ये परम शक्ति हमें प्रेम और वरदानों से भर देती हैं। हमें अनुभव होता है कि हम परब्रह्म के ही अंश है। इस सत्य की वास्तविकता को स्वीकार करने पर संसार के साथ व्यवहार करना आसान हो जाता है। स्वामी ने कहा कि अध्यात्म सांसारिक दुखों और पीड़ाओं से जूझने में भी हमारी मदद करता है। आध्यात्मिकता का सूत्रपात करने का तरीका ब्रह्मज्ञान की ध्यान साधना है। सच्ची साधना यानी पूर्ण गुरु द्वारा दिया गया ज्ञान और उनके द्वारा बताई गई साधना विधि से हमारे विचार संशोधित होते है।
शेखूपुर आश्रम में करवाए सत्संग में मौजूद भक्त प्रवचन सुनते हुए। -भास्कर
साध्वी कुलदेवी भारती ने प्रवचनों से भक्तों से गुरु चरणों से जोड़ा। -भास्कर
hin_Deva hin_Deva awa_Deva hin_Deva